recursal/SuperWikiNEXT-32B huggingface dataset:
*Judengasse* (Frankfurt. 1868)
**Amschel Moses Rothschild** (\* c. 1710 – † 6. október 1755) bol nemecký zmenárnik a obchodník s hodvábnymi látkami židovského pôvodu žijúci na *Judengasse*, ktoré bolo Židovským getom vo vtedajšom slobodnom meste Frankfurt v Nemecku. Jeho syn Mayer Amschel Rothschild sa stal zakladateľom dynastie Rothschildovcov.

Narodil sa c. v roku 1710, jeho otcom bol Moses Kalman Rothschild (žijúci do 19. októbra 1735). Frankfurtské geto bolo založené v roku 1462 z intervencie cisára Frederika III; prví známi členovia rodiny žili na *Judengasse* číslo 69 v dome ktorý sa volá zum Rot(h)en Schild (po nemecky znamená *Roten Schild* „červený štít" ale meno Rothschild znamená v jazyku jidiš „červený kabát", vyskytuje sa na erbe). Isaak Elchanan Bacharach (žijúci do roku 1585) postavil túto budovu okolo roku 1567 a začal používať meno „Rothschild", ktoré si jeho potomstvo ponechalo i keď sa presťahovali na číslo 188 do zadnej budovy nazývanej zur Pfanne (po nemecky „Pfanne" znamená *Panvica*) v roku 1664.

Amschel Moses Rothschild mal malý obchod, podľa daňového registra mal jeho majetok v roku 1749 hodnotu 1,375 guldenov. Oženil sa so Schönche Lechnich (žijúcou do 29. júna 1756). Mali spolu 8 detí. Synovia navštevovali Frankfurtský cheder, štvrtý syn Mayer Amschel Rothschild (1744 – 1812) išiel študovať na ješivu vo Fürthe ale skorá smrť rodičov ho donútila štúdium prerušiť. Mayer Amschel Rothschild sa stal zakladateľom medzinárodnej dynastie bankérov.

Amschel Moses Rothschild zomrel na epidémiu kiahní v gete vo Frankfurte v roku 1755. Bol pochovaný na cintoríne Frankfurt Battonstraße.

Referencie
----------

1. ↑  ELON, Amos. *Founder: Meyer Amschel Rothschild and His Time*. [s.l.] : HarperCollins, 1996. ISBN 978-0-00-255706-1. S. 43.
2. ↑  POHL, Manfred. *Rothschild, Meyer Amschel* [online]. Duncker & Humblot, [cit. 2019-10-20]. Dostupné online.
3. ↑  ELON, Amos. *Founder: Meyer Amschel Rothschild and His Time*. [s.l.] : HarperCollins, 1996. ISBN 978-0-00-255706-1. S. 55.

* *Tento článok je čiastočný alebo úplný preklad článku Amschel Moses Rothschild na anglickej Wikipédii.*

Zdroje
------

* Amos Elon (1996). *Founder: Meyer Amschel Rothschild and His Time*. HarperCollins. ISBN 978-0-00-255706-1.

Externé odkazy
--------------

* Rothschild archív

Autoritné údaje: * GND: 139294716
* VIAF: 100579201
***Resident Evil*** je koprodukčný sci-fi horor, ktorý v roku 2002 natočil režisér Paul W.S. Anderson v hlavnej úlohe s herečkou Millou Jovovichovou. Boli natočených päť pokračovaní: Resident Evil: Apocalypse (2004), Resident Evil: Extinction (2007), Resident Evil: Degeneration (2008), Resident Evil: Afterlife (2010), Resident Evil: Retribution (2012) , Resident Evil: The Final Chapter (2016), Resident Evil: Biohazard (Vendeta) (2017) animovaný.

Obsadenie
---------

V hlavných úlohách sa predstavili Milla Jovovichová (*Alice*), Michelle Rodriguez (*Rain Ocampo*), Eric Mabius (*Matt Addison*) James Purefoy (*Spence Parks*) a Sienna Guillory (*Jill Valentine*) Oded Fehr (*Carlos Olivera*) .

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Spoločnosť Umbrella Corporation zamestnávajúca obrovské množstvo ľudí, zaoberajúca sa výrobou rôzneho užitočného spotrebného materiálu, prevádza bez toho aby to väčšina zamestnancov tušila aj výskumy v oblasti zbraní hromadného ničenia. Konkrétne na úrovni zneužitia genetických výskumov. Vyvinula *T-vírus*, s mimoriadnou schopnosťou šírenia, meniaci obyvateľstvo na krvilačné chodiace mŕtvoly. Výskum a výroba prebieha v podzemí mesta *Racoon City*, v obrovských priestoroch nazývaných *Úľ*. Vchod dovnútra je maskovaný vidieckym sídlom. Dochádza k nekontrolovateľnému úniku *T-vírusu* v podzemných priestoroch laboratórií a centrálny počítač - umelá inteligencia, nazývaná *Červená kráľovna*, ktorá riadi celý chod tohto fungujúceho "organizmu", hermeticky uzatvára všetky priestory. V súlade so svojim naprogramovaním a najvyššou prioritou, ktorou je zamedzenie akejkoľvek možnosti úniku smrtiaceho vírusu do okolitého sveta, zabíja všetkých tu nachádzajúcich sa zamestnancov. Na miesto udalostí prichádza špeciálny vojenský tím, ktorého úlohou je vyšetriť, čo sa vlastne stalo a prečo *Červená kráľovná* vraždila. Tento tím nachádza hlavnú predstaviteľku *Alice* (Milla Jovovichová) v amnézii v spomínanom vidieckom sídle. Spolu s ňou aj *Spencera* a podozrivého *Matthewa*, obidvoch taktiež s amnéziou. Títo len postupne zisťujú, čo sú vlastne zač a akú úlohu zohrávajú v tejto tragédii. Postupom deja sa odhaľuje príbeh pohľadom hlavnej hrdinky a jej skladania útržkov, vracajúcich sa spomienok posledných prežitých hodín a dní.

 Opis zápletky alebo rozuzlenia príbehu sa tu končí.

Referencie
----------

1. ↑   *Archivovaná kópia* [online]. [Cit. 2012-08-13]. Dostupné online. Archivované 2012-08-15 z originálu.

Externé odkazy
--------------

* Film Resident Evil v internetovej filmovej databáze
Koncertná hala Olympia.
**Olympia** je koncertná sála v Paríži na *Boulevard des Capucines* v 9. obvode. Je najstarším podnikom tohto druhu v meste, ktorý dodnes funguje. Sála má kapacitu 1 985 – 2 824 miest.

Dejiny
------

V roku 1888 Joseph Oller (zakladateľ zábavného podniku Moulin Rouge) začal na *Boulevard des Capucines* prevádzkovať horskú dráhu. Po zákaze tejto činnosti z bezpečnostných dôvodov (dráha bola drevená a úrady sa obávali požiaru) otvoril v dome č. 28 dňa 12. apríla 1889 koncertnú sálu pod názvom *Olympia*.

Podnik sa stal čoskoro populárny a vystupovali tu významní umelci tej doby ako La Goulue a v nasledujúcich desaťročiach Mistinguett, Marie Dubas, Fréhel, Josephine Baker, Damia alebo Yvonne Printemps. Okrem hudby a spevu sa tu konalo aj množstvo ďalších predstavení ako akrobacia, balet alebo opereta. Ale keď doba veľkých hviezd pominula, bola sála v roku 1929 premenená na ziskovejšie kino.

Po druhej svetovej vojne prevzal Olympiu riaditeľ Bruno Coquatrix a v roku 1952 ju obnovil pre koncerty. Kino zostalo jej súčasťou až do roku 1987. Prvé predstavenie sa konalo vo februári 1954. Pri tejto príležitosti vystúpil Gilbert Bécaud, vtedy ešte ako predspevák Lucienne Delyleovej.

O 40 rokov neskôr hrozila objektu demolácia a na jeho mieste mal vzniknúť parkovací dom. Avšak 7. januára 1993 bola stavba vyhlásená za historickú pamiatku. Následne bola počas dvojročnej stavebnej činnosti renovovaná fasáda a za ňou, niekoľko metrov ďalej vzhľadom na pôvodné umiestnenie, nanovo postavená identická sála s interiérom ozdobeným tradične do červena.

Umelci v Olympii
----------------

Po druhej svetovej vojne tu vystúpilo veľa známych francúzskych i zahraničných umelcov.

* Louis Armstrong
* Charles Aznavour
* Beatles
* Gilbert Bécaud
* Jacques Brel
* Georges Brassens
* James Brown
* Jeff Buckley
* Petula Clark
* Alice Cooper
* Dalida
* Céline Dion
* Bob Dylan
* France Gallová
* Judy Garland
* Garou
* David Gilmour
* Juliette Gréco
* Bill Haley
* Johnny Hallyday
* Hana Hegerová
* Jimi Hendrix
* Manu Chao
* Ray Charles
* Alla Borisovna Pugačovová
* Julio Iglesias
* Jethro Tull
* Quincy Jones
* Janis Joplin
* Diana Krall
* Marta Kubišová
* Mireille Mathieu
* Waldemar Matuška
* Mika
* Van Morrison
* Roy Orbison
* Luciano Pavarotti
* Édith Piaf
* Otis Redding
* Rolling Stones
* Les Charlots
* Michel Sardou
* Scorpions
* Frank Sinatra
* Helena Vondráčková

Referencie
----------

1. ↑   *Olympia La Salle de Spectacle* [online]. Olympiahall.com, [cit. 2018-02-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Olympia (Paríž)**

Externé odkazy
--------------

* Oficiálna stránka

Zdroj
-----


|  |  |
| --- | --- |
| Portal | Filmový portálFrancúzsky portál |

* *Tento článok je čiastočný alebo úplný preklad článku Olympia (Paříž) na českej Wikipédii.*
**Lincoln Near-Earth Asteroid Research** (**LINEAR**) je projekt, spolupráca leteckých síl Spojených štátov amerických, NASA a Lincolnovho laboratória (Lincoln Laboratory) Massachusettského technologickéhi inštitútu pre systematickú detekciu a sledovanie objektov v blízkosti Zeme. LINEAR bol zodpovedný za väčšinu objavov asteroidov od roku 1998 až do doby, kedy bol v roku 2005 prekonaný prieskumom Catalina Sky Survey. K 15. septembru 2011 LINEAR zistil 231 082 nových malých telies slnečnej sústavy, z ktorých najmenej 2 423 boli asteroidy v blízkosti Zeme a 279 komét. Nástroje používané programom LINEAR sú umiestnené na experimentálnom testovacom mieste Lincoln Laboratory (ETS) na White Sands Missile Range (WSMR) neďaleko Socorro v Novom Mexiku.

Referencie
----------

1. ↑   *NEO Discovery Statistics* [online]. NASA Near Earth Object Program, [cit. 2012-01-19]. Dostupné online. Archivované 2017-04-03 z originálu.
2. ↑   *MIT Lincoln Laboratory: LINEAR* [online]. MIT Lincoln Laboratory, [cit. 2012-01-19]. Dostupné online. Archivované 2017-07-24 z originálu.


|  |  |
| --- | --- |
| Portal | Astronomický portálKozmonautický portál |
*O zaniknutej ulici v Starom Meste, pozri Kutlíkova ulica (Staré Mesto).*
Súradnice: 48°06′43″S 17°07′09″V﻿ / ﻿48,1119325°S 17,1192707°V﻿ / 48.1119325; 17.1192707

**Kutlíkova ulica** je ulica v Bratislave, v mestskej časti Petržalka, v miestnej časti Lúky. Do 1. apríla 1991 bola spolu s Pajštúnskou súčasťou Kalininovej ulice.

Je pomenovaná podľa Félixa Kutlíka (1843, Rumunsko – 1890, JSFR), kultúrnoosvetového a literárneho pracovníka medzi dolnozemskými Slovákmi. Félix Kutlík sa narodil 28. marca 1843 v rumunskom meste Sânnicolau Mare. Slovenskú ľudovú školu ukončil v Pitvarosi od roku 1855 navštevoval evanjelické gymnázium v meste Szarvasi. V rokoch 1859 – 1860 bol žiakom evanjelického lýcea v Banskej Štiavnici. Dôvodom jeho nástupu práve na Štiavnické lýceum bolo obnovenie katedry slovenskej reči a kultúry. Aj keď vyučovacím jazykom na lýceu bola maďarčina, materinský jazyk čiže slovenčinu si zdokonaľoval u profesora Pavla Dobšinského, ktorý mal veľký vplyv na upevnenie Kutlíkovho národného povedomia.

Dôležité objekty
----------------

* Technopol - najvyššia budova v Petržalke

Referencie
----------

1. ↑   Názvoslovné informácie č. 6. *Slovenský úrad geodézie a kartografie*, 1991. Dostupné online.
2. ↑   *staremapy.sk* [online]. [Cit. 2016-06-08]. Dostupné online.
3. ↑   *Félix Kutlík* [online]. www.kulpin.net, [cit. 2020-07-09]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kutlíkova ulica**

Externé odkazy
--------------

* Kutlíkova ulica na mape Bratislavy
Súradnice: 44°10′17″S 28°39′40″V﻿ / ﻿44,17125°S 28,661°V﻿ / 44.17125; 28.661

**Chrám svätého Mikuláša** (rum. Biserica Sfantul Nicolae), známy aj ako **Bulharský chrám svätého Mikuláša** (rum. Biserica bulgară "Sfântul Nicolae") je pravoslávny chrám pôvodne pod patronátom Bulharskej pravoslávnej cirkvi a dnes Rumunskej pravoslávnej cirkvi z prelomu 19. a 20. storočia, nachádzajúci sa na ulici strada Șonțu Maior 7 v historickom centre mesta Konstanca v konstanckej župe v Dobrudži v Rumunsku. Má priznaný štatút kultúrnej pamiatky.

Charakteristika a dejiny
------------------------

Ku koncu 19, storočia žila v Konstanci pomerne veľká bulharská komunita, ktorá požiadala príslušné úrady o povolenie na stavbu vlastného pravoslávneho chrámu. Požiadavka bola zaznamenaná 8. októbra 1898 a bolo jej vyhovené. Bulharská komunita bola prvýkrát zaznamenaná v roku 1873, kedy založila oficiálny spolok pod názvom Jednota (bulh. Единство – Edinstvo). Spolok bol zalozený miestnymi bulharskými obchodníkmi, remeselníkmi a záhradníkmi. Chrám bol postavený medzi rokmi 1898- 1900.

Budova bola postavená v štýle rumunských pravoslávnych chrámov, ale všetky texty namaľované na stenách boli v bulharčine.

Po roku 1940 došlo k výraznému zmenšeniu bulharskej komunity v meste a chram sa tak dostal pod patronát Rumunskej pravoslávnej cirkvi. Medzi rokmi 1941 - 1946 chrám plnil úlohu mestského katedrálneho chrámu, keďže katedrála svätých Petra a Pavla bola vážne poškodená pri bombardovaní mesta. V týchto rokoch došlo aj k reštaurácii interiéru, kedy boli bulharské nápisy nahradené rumunskými. Popri zmene nápisov boli reštaurované aj všetky maľby v kostole a radnicou v Konstanci bol za týmto účelom najatý slávny chrámový maliar Ion Musceleanu.

Od roku 1961 z dôvodu demolície miestneho evanjelického kostola využívala po dobu viac ako 10 rokov chrám na bohoslužby miestna protestantská komunita.

Medzi rokmi 1975 - 1987 sa v chráme konali bohoslužby len jedenkrát do roka na chrámový sviatok 6. decembra.  Pravidelne sa bohoslužby opäť začali konať od 6. decembra 1987.

V roku 1998 boli reštaurované fresky v chráme bukureštskými maliarmi Mihailom Fordeaom a Florinom Vladom.

Dnes je chrám plne funkčný s pravidelnými bohoslužbami. Ostal pod patronátom Rumunskej pravoslávnej cirkvi, ale je zároveň ústredným miestom v roku 1996 obnoveného bulharského spolku Jednota.

Galéria
-------

* Detailný pohľad na veže chrámuDetailný pohľad na veže chrámu
* Pohľad na zadnú časťchrámuPohľad na zadnú časťchrámu

Referencie
----------

1. 1 2 3 4 5  cimec.ro
2. 1 2 3 4 5 6 7 8  ziuaconstanta.ro
3. 1 2 3 4 5 6 7  audiotravelguide.ro
4. 1 2 3 4  izi.travel[nefunkčný odkaz]
5. 1 2 3 4 5  triptop.ro
.**Patrick Warburton** ( \* 14. november 1964, Peekskill, Paterson, New Jersey, USA) je americký herec, známy z televíznych seriálov ako *Seinfeld* (1989-1998), *The Tick* (2001), *Pravidlá zadaných* (2007-2013), *Crowded* (2016) alebo *A Series of Unfortunate Events* (2017 – 2019). Okrem iného, Warburton daboval niekoľko animovaných filmov a televíznych programov.

Detstvo a mladosť
-----------------

Warburton sa narodil v meste Paterson, v štáte New Jersey. Warburton spoločne s jeho tromi sestrami, vyrastali vo „veľmi náboženskej" a „konzervatívnej" katolíckej rodine v na Huntington Beach v Kalifornii. Navštevoval katolícku školu. Študoval morskú biológiu na Orange Coast College v Costa Mesa v Kalifornii, ale štúdium ukončil, aby sa venoval modelingu a herectvu.

Kariéra
-------

V rokoch 1995 až 1998 Warburton stvárnil opakujúcu sa úlohou v televíznom seriály *Seinfeld*. V roku 1999 daboval jednu z postáv v animovanom televíznom seriály *Griffinovci*, pričom v natáčanie pokračuje až do súčasnosti (2023). 

V roku 2001 hral hlavnú úlohu v krátkotrvajúcom seriáli *The Tick*. V rokoch 2002 až 2003 hosťoval v televíznom seriály *8 jednoduchých pravidiel*. Pripojil sa tiež k hereckému obsadeniu ako Tim Allen, Rene Russo a Stanley Tucci vo filme *Veľké problémy*. 

Daboval postavy v animovaných filmoch ako napríklad *Vladárova nová tvár* (2000), *Karcoolka - Skutočný príbeh o Červenej čiapočke* (2005), *Lovecká sezóna* (2006) či *Pán Včielka* (2007). Objavil sa aj v oboch častiach komédie *Macík* (2010 a 2012). V rokoch 2006 až 2008 si zopakoval dabing postavy menom Kronk z animovaného filmu *Vladárova nová tvár*, v animovanom televíznom seriály *Vladárova nová škola*. 

V rokoch 2007 až 2013 účinkoval v televíznom seriály *Pravidlá zadaných*. V roku 2017 sa pripojil k hereckému obsadeniu televízneho seriálu *A Series of Unfortunate Events*, kde stvárnil jednu z hlavných rolí, menom Lemony Snicket. V televíznom seriály účinkoval až do záverečnej epizódy, v roku 2019. 

Po boku hercov ako John Malkovich, Steve Carell a Lisa Kudrow účinkoval v televíznom seriály Space Force, ktorý bol natáčaný v rokoch 2020 až 2022.

Súkromný život

V roku 1991 sa Warburton oženil s Cathy Jennings, s ktorou sa zoznámil na vysokej škole. Pár má troch synov a jednu dcéru a žijú v Santa Rosa Valley v Kalifornii. Warburton je kresťan a povedal, že je ochotný opustiť natáčanie televízneho seriálu *Griffinovci*, keď to s náboženským humorom zájde "za čiaru". Jeho matka, Barbara Warburton, je členkou Parents Television Council, ktorá ostro kritizuje televízny seriál *Griffinovci*. Warburton je „celoživotný konzervatívec", ale priznáva „veľmi liberálne názory".

Iné projekty
------------

Externé odkazy
--------------

* Patrick Warburton v Internet Movie Database (po anglicky)
* Patrick Warburton v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Patrick Warburton na anglickej Wikipédii.*

Autoritné údaje:
**Cara Jocelyn Delevingnová** (\* 12. august 1992, Londýn, Spojené kráľovstvo) je anglická modelka a herečka.

Životopis
---------

Narodila sa v Londýne. Je dcérou Anne Delevingne (rodené Stevens) a Charlesa Hamara Delevingne. Navštevovala Bedales School v Hampshire. Má dve staršie sestry Chloe a Poppy, ktorá sa tiež venuje modelingu.

### Modeling

V roku 2009 podpísala zmluvu s agentúrou S*torm Model Management* a v roku 2010 sa objavila na módnych prehliadkach značky Burberry a Clements Ribeiro. V roku 2011 sa stala tvárou značky Burberry a ich kolekcie jar/leto 2011. Neskôr sa stala aj tvárou kolekcie jar/leto 2012, spoločne s hercom Eddie Redmaynom.

Účinkovala v reklamných kampaniach niekoľkých značiek vrátane H&M Authenic kolekcia (2011), Dominic Jones Jewellery (2012), Blumarine, Zara a Chanel. Predvádzala na prehliadkach značiek Shiatzy Chen, Moschino, Jason Wu, Oscar de la Renta, Burberry, Dolce & Gabanna, Fendi, Stella McCartney, Dsquared a Chanel. V roku 2009 bola na titulnej strane magazínu Vogue. V septembri roku 2013 sa objavila na titulke magazínu W. Počas rokov 2012 – 2013 predvádzala na módnych prehliadkach značky Victoria Secret. Stala sa tvárou značky Chanel v roku 2013, spoločne s modelkou Saskia de Brauw.

### Herectvo

V roku 2012 získala menšiu rolu vo filmovej adaptácii Anny Kareninovej. V roku 2013 sa objavila vo videohre Grand Theft Auto ako DJ. V roku 2014 hrala po boku Kate Beckinsale a Daniel Brühla v thrilleri *The Face of an Angel*. V apríli 2014 bolo oznámené, že získala rolu Henriette v romantickom filme *Tulip Fever*. Ďalšiu menšiu rolu získala vo filme *Pan* (2015). 16. septembra 2014 bolo oznámené, že si zahrá hlavnú rolu Margo Roth Spiegelman vo filmovej adaptácii novely Johna Greena *Papierové mestá*. Môžete ju vidieť aj vo filme Suicide Squad (2016), kde si zahrala rolu čarodejnice Enchantress.

Ocenenia
--------

* V roku 2012 vyhrala cenu British Fashion Award v kategórii Modelka roka.
* 6. septembra 2014 bola vymenovaná veľvyslankyňou značky Penshoppe.

Referencie
----------

1. ↑
2. ↑
3. ↑   *Archivovaná kópia* [online]. [Cit. 2015-04-04]. Dostupné online. Archivované 2015-04-07 z originálu.
4. ↑
5. 1 2
6. ↑   *Archivovaná kópia* [online]. [Cit. 2015-04-04]. Dostupné online. Archivované 2014-03-19 z originálu.
7. ↑
8. ↑   *Archivovaná kópia* [online]. [Cit. 2015-04-04]. Dostupné online. Archivované 2015-06-06 z originálu.
9. ↑
10. ↑
11. ↑
12. ↑   *Archivovaná kópia* [online]. [Cit. 2015-04-04]. Dostupné online. Archivované 2014-11-02 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Cara Delevingnová**

Externé odkazy
--------------

* Cara Delevingne v Česko-Slovenskej filmovej databáze
* Cara Delevingne v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Cara Delevingne na českej Wikipédii.*

Autoritné údaje: * BnF: 17022719c
* GND: 1080533370
* ISNI: 0000 0004 2337 9498
* LCCN: nb2015001330
* NK ČR: xx0200519
* VIAF: 305857352
* WorldCat: lccn-nb2015001330
Krajec opečeného chleba s kyslou smotanou a korením
Miska chilli s kyslou smotanou a syrom
**Kyslá smotana** je mliečny výrobok vyrábaný fermentáciou zo smotany (sladká smotana) pomocou baktérie mliečneho kvasenia. Typická kyslá smotana obsahuje 12 – 16 % tuku, a používa sa najčastejšie ako prísada do jedál. Nezráža sa počas varenia a ani počas pridávania do horúcich jedál.

Výroba
------

Smotana je podrobená procesu fermentácie, čo vedie k zakvaseniu a zahusteniu výrobku. Komerčne dostupná smotana môže obsahovať ďalšie zahusťovadlá ako želatína, guarová guma alebo karagenan s kyslou chuťou. Dostupné sú aj druhy smotany s nižším obsahom tuku, čo je dosiahnuté zmiešaním smotany s mliekom.

Zdravotné problémy
------------------

Ak sa na smotane vytvorí vrstva plesne, nie je vhodná na konzumáciu z dôvodu kontaminácie celého produktu mykotoxínmi.

Referencie
----------

1. ↑  About.com."What is sour cream?". Retrieved on (August 24, 2008).
2. ↑
3. ↑   *Molds On Food: Are They Dangerous?* [online]. september 2005, [cit. 2009-11-11]. Dostupné online. (anglicky)

Pozri aj
--------

* Smotana
* Mlieko
* Jogurt

Iné projekty
------------

Commons
* Spolupracuj na Commons Commons ponúka multimediálne súbory na tému **Kyslá smotana**
Výzdoba čínskej štvrti pri príležitosti osláv Nového roku v roku 2004.
Londýnska **čínska štvrť** (alebo anglicky **Chinatown**) je oblasť nachádzajúca sa v Soho v obvode Westminster v okolí Gerrard Street. Nachádza sa tu obrovské množstvo čínskych reštaurácií, obchodov s potravinami a suvenírmi.

História
--------

Prvou oblasťou, ktorá bola označovaná ako čínska štvrť, bolo územie v okolí Limehouse. Na začiatku 20. storočia tu bola sústredená čínska komunita, ktorá zásobovala námorníkov žijúcich v Docklands. Táto oblasť sa neskôr stala známou vďaka legendárnym ópiovým brlohom, slumom a nie vďaka čínskemu jedlu. Oblasť prešla v roku 1934 výraznou rekonštrukciou - staré domy boli zbúrané a postavené nové. Napriek tomu tu, ale väčšina pôvodným Číňanov stále býva. 

Po druhej svetovej vojne sa vďaka vzrastajúcej obľube čínskej kuchyne i narastajúcemu počtu imigrantov z Hongkongu rozšírili čínske podniky aj na Gerrard Street. Túto oblasť začali označovať ako Čínsku švrť (Chinatown), aj keď do súčasnosti neexistuje oficiálne vymedzenie tohto územia. 

Spoločnosť Rosewheel v roku 2005 predstavila plán rozvoja východnej časti Čínskej štvrti. Tento zámer však narazil na výrazný odpor pôvodných obyvateľov, ktorý majú obavy zo straty tradičného charakteru, zmeny etnického zloženia a zániku čínskych obchodov. 

Štvrť má predovšetkým komerčný charakter a má iba veľmi malý počet stabilných obyvateľov. Žije tu však množstvo ilegálnych prisťahovalcov, ktorí pracujú v miestnych podnikoch za minimálnu mzdu.

Externé odkazy
--------------

* Rosewheel Archivované 2006-10-14 na Wayback Machine; stránky spoločnosti Rosewheel, ktorá sa zaujíma o rozvoj Čínskej štvrti (po anglicky)
**Steve Biko**, vlastným menom **Stephen Bantu Biko** (\* 18. december 1946, King William's Town, vtedy Juhoafrická únia – † 12. september 1977, Pretoria) bol juhoafrický bojovník za ľudské práva pôvodného obyvateľstva Afriky.

Základné a stredoškolské vzdelanie nadobudol počas trvania silného apartheidu. Po ukončení rímskokatolíckeho gymnázia začal študovať medicínu na *University of Natal*, štúdium však nedokončil.

V roku 1968 založil *South African Students' Organisation* (SASO) a bol zvolený za jej prvého predsedu. Definoval dve úrovne apartheidu. Vonkajšia podrobovala pôvodné obyvateľstvo sociálnej a ekonomickej nespravodlivosti a vnútorná, ktorá spôsobovala pocit menejcennosti čiernych, následkom čoho sa tak aj začali správať. V marci 1973 siedmim aktivistom organizácie a Bikovi zakázali činnosť. Mali znemožnený verejný prejav, publikovanie, nemohli cestovať a stretávať sa s viac ako jedným človekom, ktorý nebol členom ich rodiny. 

Aj napriek zákazu bol Biko naďalej aktívny, niekoľkokrát ho zatkli, ale nebol odsúdený. V roku 1976 ho zatvorili na 101 dní a potom prepustili. 

Znova sa dostal do väzenia 18. augusta 1977. 10. septembra bol na policajnom výsluchu a 11. septembra našli Bika zbitého, nahého, bez dokladov pri nemocnici v Pretórii, viac ako tisíc kilometrov od väzenia. Zomrel nasledujúci deň na silné krvácanie do mozgu.

Oficiálne stanovisko polície znelo, že Biko zomrel na následky hladovky, ale súd nariadil vyšetrovanie a v novembri 1977 bolo oznámené, že príčinou jeho smrti bolo ťažké poranenie hlavy, ktoré utrpel na poslednom výsluchu. K obžalobe z vraždy alebo zabitiu napriek tomu nikdy nedošlo.

Dvadsať rokov po Bikovej smrti sa piati bývalí dôstojníci polície priznali, že ho zavraždili.

Biko v umení
------------

Novinár Donald Woods opísal Bikov životný príbeh vo svojej knihe: *Steve Biko - hlas humánnosti*, ktorá upriamila pozornosť sveta na rasistickú politiku v Južnej Afrike. 

Režisér Richard Attenborough natočil v roku 1987 podľa knihy film *Volanie slobody* (*Cry Freedom*) v hlavnej úlohe s Denzelom Washingtonom a spevák Peter Gabriel zložil pieseň „Biko".

Referencie
----------

1. 1 2  sahistory.org.za Stephen Bantu Biko
2. ↑  Black Consciousness Movement

Autoritné údaje: * BnF: 12026257t
* GND: 118510835
* ISNI: 0000 0000 8145 6296
* LCCN: n79055096
* NK ČR: jx20140116001
* VIAF: 66481133
* WorldCat: lccn-n79055096
Súradnice: 46°50′S 17°44′V﻿ / ﻿46,833°S 17,733°V﻿ / 46.833; 17.733

**Balaton** (historický slovenský názov *Blatenské jazero*; maď. Balaton, nem. Plattensee) je najväčšie jazero v strednej Európe. Nachádza sa v Maďarsku. Jeho hladina sa nachádza 104 metrov nad morom. Najväčšia hĺbka je 11 metrov. Rozloha je 591 km². Keďže Maďarsko je bez prístupu k moru, niekedy sa mu hovorí *„maďarské more"*. Rieka Zala je jeho najväčším prítokom. Plytká voda jazera sa na slnku ľahko zohreje, preto maximálna teplota vody môže byť v lete až 28-29 stupňov. Balaton v zime väčšinou zamrzne, hrúbka ľadu dosahuje často až 20-30 cm.

Turistické informácie
---------------------

Vrchol sezóny je od júna do konca augusta. Turistické aktivity sú plávanie, plachtenie, surfovanie, rybolov, jazda na člne, vodné lyžovanie a návšteva vidieka a kopcov - víno na severnom pobreží a nočný život na juhu. Na jazere sa každoročne organizujú medzinárodné preteky plachetníc – Modrá stuha.

Hlavné strediská sú Keszthely, Badacsony, Balatonakali, Tihany, Balatonfüred, Balatonalmádi, Balatonkenese, Siófok, Zamárdi, Balatonföldvár, Balatonlelle, Balatonboglár, Fonyód, Balatonmáriafürdő a Balatonberény.

Geológia
--------

Geologicky je jazero veľmi mladé. Vzniklo deflačnou činnosťou vetrov počas vrcholu poslednej medziľadovej doby v kvartéri. V minulosti sa často označovalo ako to posledný zvyšok treťohorného mora Tethys v Európe. Čo však nie je pravda.

Poznámky
--------

1. ↑  Etymológia: *\*BlatЪnЪ* > maď. *\*Blatin* > *Balatin*, *Bolatin* > *Balatun* > *Balaton*. Prečo má východiskové slovo mužský a nie očakávaný stredný rod, je otázne. Slovo Balaton môže byt prevzaté iba zo starej slovenčiny.

Referencie
----------

1. ↑  STANISLAV, Ján. *Slovenský juh v stredoveku II*. 2. vyd. Bratislava : Literárne informačné centrum, 2004. 533 s. ISBN 80-88878-89-6. S. 22.
2. ↑   *Historické exonymá* [online]. Úrad geodézie, kartografie a katastra SR, rev. 2011-06-01, [cit. 2017-04-05]. Dostupné online.
3. ↑  CSILLAG, G. FODOR, L. SEBE, K. MÜLLER, P. RUSZKICZAY-RÜDIGER, Z. THAMÓNÉ BOZSÓ. E. BADA, G. 2010: A szélerózió szerepe a Dunántúl negyedidőszaki felszínfejlődésében. / The role of wind erosion in the surface development of Transdanubia during the Quarternary. Földtani Közlöny, 140/4, 463–482.

Pozri aj
--------

* Blatenské kniežatstvo

Iné projekty
------------

Commons
* Spolupracuj na Commons Commons ponúka multimediálne súbory na tému **Balaton (jazero)**

Externé odkazy
--------------

* Informačná stránka o Blatenskom jazere (po maďarsky)/(po nemecky)/(po anglicky)
* Slovenský informačný portál o Blatenskom jazere
**Válide sultán** alebo (iným prepisom) **wálide sultán** (turecká výslovnosť [válide sulṭán] alebo [valde sulṭán]) je turecký výraz, ktorý znamená približne „kráľovná matka" a používal sa ako titul matky vládnuceho sultána (ale len počas obdobia jeho vlády).

Vznik titulu je viac-menej neznámy a prestúpený mýtmi, ale údajne ho založil sultán Murad III. v 16. storočí.

Válide sultán mala zvláštne postavenie. Mala vlastný súbor komnát, vlastný personál, úctu celého dvora aj sultána a značnú osobnú slobodu. Palácová etiketa požadovala špeciálne správanie k nej, iné než k hárem či iným hodnostárom dvora. Mala zvláštnu ceremóniu, ktorá sa konala popri ceremónii spojenej s dosadením jej syna na trón, a ak zomrela počas synovej vlády, vystrojili jej kráľovský pohreb.

Zdroje
------

* WĀLIDE SULTĀN. In: DONZEL, E. van, ed. *The Encyclopaedia of Islam XI W – Z*. New ed. Leiden: Brill, 2002. ISBN 90-04-12756-9. s. 130 – 131.
* DAVIS, Fanny. *The Ottoman Lady: A Social History from 1718-1918*. [s.l.] : Greenwood Publishing Group, 1986. Dostupné online. S. 321. (po anglicky)
Logo spoločnosti
IKEA vo Švédsku
Mapa krajín s obchodmi IKEA:
     Krajiny s aspoň jednou predajňou IKEA
     Trhy, v ktorých IKEA plánuje pôsobiť
     Trhy, v ktorých IKEA prestala pôsobiť
     Žiadna aktuálna alebo plánovaná expanzia
**IKEA** je švédska nábytkárska firma, zameriavajúca sa na predaj a výrobunábytku a bytových doplnkov. Vlastní a prevádzkuje sieť predajní v Európe, Ázii, v USA a Austrálii. IKEA je skratka od *"Ingvar Kamprad Elmtaryd Agunnaryd"*. Prvé dve slová nesú meno zakladateľa. Elmtaryd je farma, kde majiteľ spoločnosti vyrastal a Agunnaryd mesto v ktorom sa firma nachádzala.

Spoločnosť založil v roku 1943 Ingvar Kamprad, vlastníkom IKEA Group je v súčasnosti nadácia Stichting INGKA Foundation.

IKEA sa riadi podnikateľskou filozofiou, ktorú Kamprad vysvetlil vo svojom takmer náboženskom spise "Spoveď predajcu nábytku". Na rozdiel od tradičných obchodov je tovar vystavený v skladoch a počet predavačov je minimálny. Firma je známa aj marketingovým inovátorstvom, bola to napríklad prvá spoločnosť, ktorá v televíznej reklame zobrazila homosexuálny pár diskutujúci o spoločnej budúcnosti v byte zariadenom jej nábytkom.

Na Slovensku je jedna pobočka v Bratislave. Pobočka má rozlohu 36 700 m2 a má 1295 parkovacích miest. Bratislavská Ikea je najväčší obchodný dom s nábytkom v strednej Európe. Výdajné miesta a plánovacie štúdiá sú v Žiline, Banskej Bystrici a Košiciach.

Referencie
----------

1. ↑   *Nábytok a bytové zariadenie do domov a obchodov-IKEA* [online]. www.ikea.com, [cit. 2020-09-15]. Dostupné online.
2. ↑   7 Zaujímavostí a faktov o švédskom fenoméne - IKEA. *Zaujímavý Svet*, 2016-02-19. Dostupné online [cit. 2017-05-16].
3. ↑  WBN/PR. *Bratislava má najväčší obchodný dom IKEA v strednej Európe* [online]. [2012-10-17]. Dostupné online.
4. ↑   *Klikni a vyzdvihni – výdajné miesta* [online]. ikea.com, [cit. 2020-11-20]. Dostupné online.

* *Tento článok je čiastočný alebo úplný preklad článku IKEA na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **IKEA**
**Filip Mešár** (\* 3. január 2004, Spišská Belá) je slovenský hokejový útočník, aktuálne hráč tímu Kitchener Rangers, ktorý pôsobí v Ontario Hockey League. V roku 2022 bol draftovaný do NHL v prvom kole mužstvom Montreal Canadiens.

Klubová kariéra
---------------

Filip Mešár je odchovancom popradského hokeja. V slovenskej extralige debutoval v sezóne 2020-21, v danom ročníku odohral 36 zápasov, v ktorých sa štyrikrát zapísal do listiny strelcov a pridal ďalších desať prihrávok. Vo vyraďovacej časti naskočil do ďalších pätnástich stretnutí, v ktorých pozbieral štyri body za dva góly a dve asistencie a pomohol Popradu k účasti vo finále, z ktorého ale víťazne vzišiel HKm Zvolen.

V ročníku 2021-22 odohral v drese Kamzíkov 37 stretnutí s bilanciou osem gólov, ku ktorým pridal rovnaký počet asistencií. V play-off zapísal štyri body v šiestich stretnutiach, ale Poprad vypadol už v prvom kole. Na konci sezóny bol draftovaný do NHL, z 26. miesta naňho ukázalo mužstvo Montreal Canadiens.

Pred štartom sezóny 2022-23 sa presunul do zámoria, vôbec prvýkrát v kariére hral mimo rodnej krajiny. Počas predsezónnych kempov avizoval, že jeho prioritou je odohrať ročník medzi seniormi, lenže vedenie Canadiens ho nasadilo do jediného zápasu v AHL, a následne ho preradilo do juniorského tímu Kitchener Rangers.

Za Rangers odohral 52 stretnutí v základnej časti, v ktorých pozbieral 51 bodov za 17 gólov a 34 asistencií. V play-off potom pridal ďalších deväť stretnutí a štyri body.

Reprezentačná kariéra
---------------------

Na prelome rokov 2020 a 2021 sa zúčastnil majstrovstiev sveta juniorov v kanadskom meste Edmontone, kde patril medzi najmladších hráčov, keď v priebehu turnaja oslávil iba sedemnáste narodeniny. Na juniorský šampionát sa vrátil v roku 2023. Na turnaji zastával funkciu asistenta kapitána a v piatich stretnutiach získal šesť bodov.

Za seniorskú reprezentáciu debutoval v sezóne 2021-22 na Nemeckom pohári. Hneď pri svojej premiére v národnom drese bol menovaný hráčom zápasu.

Referencie
----------

1. ↑   *Ryktades till SHL – uppges lånas ut till juniorliga* [online]. Hockeysverige, [cit. 2023-05-31]. Dostupné online. (po anglicky)
2. ↑   *Elite Prospects - Team Captains in WJC-20* [online]. www.eliteprospects.com, [cit. 2023-05-31]. Dostupné online.
3. ↑   *VIDEO: Filip Mešár ukázal svoju genialitu, kľučka ako od hráča z NHL* [online]. Šport.sk, [cit. 2021-11-12]. Dostupné online.

Externé odkazy
--------------

Biografické informácie a štatistiky na NHL.com, alebo Eliteprospects.com, alebo Eurohockey.com, alebo The Internet Hockey Database
**Wartortle** (jap.: カメール, *Kaméru*) je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom *Poketto Monsutta*, Pocket Monsters alebo skrátene *Pokémon*.

Charakteristika
---------------

Wartortla je možné získať len v regióne Kanto, avšak prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len vývojom z jeho predošlej formy, Squirtla, od 16. úrovne.

Wartortle má telo tmavomodrej farby s bledomodrými ušami a chvostom. Vyzerá ako korytnačka a tiež sa vie skryť do svojho panciera. Postupom po úrovniach sa učí napríklad útok *Bite* alebo *Withdraw*. Od 36. úrovne sa Wartortle môže vyvinúť na Blastoisa. V hrách Pokémon Red, Blue a Yellow sa vyvíja už od 32. úrovne.

Dvojnásobné zranenie Wartortleovi spôsobujú útoky elektrického a trávového typu. Malé zranenia mu spôsobujú útoky ohnivého, vodného, ľadového a oceľového typu. V hrách Pokémon Red, Blue a Yellow sa oceľový typ nenachádza.

Wartortle v anime
-----------------

### Pokémon

* **Epizóda 60**: *Beach Blank-Out Blastoise* – Príbeh tejto epizódy sa odohráva na ostrove, na ktorom žijú Squirtlovia, Wartortlovia a jeden Blastoise, ktorý mal v dele zaseknutého Jigglypuffa.

Externé odkazy
--------------

* Wartortle na bulbapédii (po anglicky)
* Wartortle na bulbapédii Archivované 2022-07-19 na Wayback Machine (po japonsky)
**Albert II. monacké knieža**, vlastným menom **Albert Alexandre Louis Pierre Grimaldi** (\* 14. marec 1958), nazývaný ***Jeho Jasnosť zvrchované knieža monacké***, je vládcom Monackého kniežatstva od roku 2005, po smrti svojho otca Rainiera III. Jeho manželkou je od júla 2011 bývalá juhoafrická plavkyňa Charlene Wittstocková, s ktorou má dvojičky, Gabriellu a Jacquesa (\* 2014).

Jeho matkou bola americká herečka Grace Kellyová. Má staršiu sestru Caroline a tiež dve nemanželské deti: Jazmin Grace Grimaldi (s Tamarou Rotolo v roku 1992) a Alexandre Coste (s Nicole Coste v roku 2003).

Keď jeho matka v jeho 24 rokoch (1982) zomrela, stal sa predsedom monackého Červeného kríža a podpredsedom Nadácie Grace Kellyovej.

Monacké knieža Albert II. si 14. októbra 2019 na Univerzite Komenského v Bratislave prevzal čestný titul „doctor honoris causa" za aktivity v oblasti ochrany prírodného a kultúrneho dedičstva a pri odstraňovaní následkov klimatických zmien.

Šport
-----

Knieža Albert je veľmi športovo aktívny. V rokoch 1988, 1992, 1994, 1998 a 2002 sa zúčastnil zimných olympijských hier na boboch a v rokoch 1985 a 1986 sa zúčastnil rallye Paríž-Dakar.

Ďalej je od roku 1985 členom Medzinárodného olympijského výboru, od roku 1983 predsedom Monackej federácie plávania, od roku 1984 Monackého jachtárskeho klubu a Monackej atletickej federácie, od roku 1994 Monackého olympijského výboru a od roku 1999 Monackej federácie moderného päťboja.

16. apríla 2006 pokoril ako prvá úradujúca hlava štátu severný pól. Táto expedícia mala verejnosť upozorniť na problém globálneho otepľovania. Nie je bez zaujímavosti, že sa jeho prapradedko Albert I. o rovnaký čin pokúšal o storočie skôr, ale bez úspechu.

Po tomto čine založil 27. júna 2006 svoju vlastnú nadáciu: *Nadácia Alberta II. monackého*, zameranú na ochranu prírody a trvalo udržateľný rozvoj. Klimatické zmeny, biodiverzita a voda sú tri hlavné oblasti záujmu tejto nadácie. Prvé konkrétnejšie projekty sa začali rysovať na začiatku roku 2007.

Iné projekty
------------

Commons
* Spolupracuj na Commons Commons ponúka multimediálne súbory na tému **Albert II. (Monako)**

Referencie
----------

1. ↑   *Absolventi* [online]. Bratislava: Univerzita Komenského, [cit. 2023-10-12]. Dostupné online.

|  |  |
| --- | --- |
| Portal | Politický portál |

Autoritné údaje: * BnF: 15051341j
* GND: 132814412
* ISNI: 0000 0000 7846 1908
* LCCN: n2006091271
* NK ČR: xx0032126
* VIAF: 49510083
* WorldCat: lccn-n2006091271
**Trsteník** je potok na hornej Orave, na území okresu Tvrdošín. Je to ľavostranný prítok Oravice, má dĺžku 7,8 km a je tokom V. rádu.

Pramení v Skorušinských vrchoch, v podcelku Skorušina, na severozápadnom svahu vrchu Javorinky (1 122,7 m n. m.) v nadmorskej výške približne 1 025 m n. m. V pramennej oblasti tečie najprv na severozápad, zľava priberá krátky prítok (862,3 m n. m.) zo severného svahu Bukoviny (1 023 m n. m.) a pokračuje viac-menej na sever. Z pravej strany potom priberá krátky prítok z juhozápadného svahu Ostrého vrchu (942,4 m n. m.), následne aj prítok prameniaci južne od obce Brezovica tiež sprava a prudko sa stáča na západ. Z ľavej strany ďalej priberá svoj najdlhší prítok (3,2 km) zo severozápadného svahu Bukoviny a pokračuje už v Oravskej kotline na sever až k sútoku s pravostranným prítokom od obce Brezovica. Potom sa znovu stáča západným smerom a na východnom úpätí Starých lazov (697,2 m n. m.) sa stáča a obteká celý masív zo severu. Napokon pokračuje k ústiu západným smerom, preteká okolo sústavy rybníkov na pravom brehu, tečie okrajom mesta Trstená, v blízkosti ktorého sa v nadmorskej výške cca 594 m n. m. vlieva do Oravice. Na svojom strednom toku preteká močaristým územím a výrazne meandruje.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-03-15]. Dostupné online.
2. ↑   *Mapový portál HIKING.SK* [online]. Denník N, [cit. 2022-03-15]. Dostupné online.

  


| * z
* d
* u
Vodné toky v povodí Oravice |
| --- |
| *Oravica* → *Orava* → *Váh* → *Dunaj* |
| 
* Bobrovecký potok
* Bor
* Bratkovčík
* Brezovica
* Brezový potok
* Bučník
* Bystrá
* Čaplovka
* Čierny potok
* Čimhovský potok
* Dvojačný potok
* Furkaska
* Grúňový potok
* Hlboký potok
* Hlísnik
* Jašteričie
* Juráňov potok
* Kapustníkovský potok
* Korytárka
* Kovalinec
* Krahulčík
* Krivý potok
* Kurilová
* Majcherovka
* Maťkov potok
* **Oravica**
* Pohájový potok
* Richtársky potok
* Sihlový potok
* Suchý potok (prítok Bobroveckého potoka)
* Suchý potok (prítok Oravice)
* Šándrov potok
* Tokárny potôčik
* Trsteník
* Turochov potok
* Uhliská
* Vlčí potok
* Všivák
* Za Dielom
* Zábiedovčík
* Západistý potôčik
* Zátrsteník
* Žiarovčík

 |
Kaplanova turbína v areáli Litostroju, ktorá v rokoch 1962 – 2004 slúžila vo vodnej elektrárni Ožbalt v Slovinsku.
**Litostroj**, plný názov **Litostroj Power D.o.o.** je slovinský výrobca v ťažkom priemysle, sídliaci v Ľubľane. Firma vznikla v roku 1946 ako *Titove závody Litostroj*, v súčasnej podobe funguje od roku 1991. Jej produkty zahŕňajú najmä vodné turbíny pre vodné elektrárne. Väčšina z výroby je určená na export. Celosvetovo Litostroj dodal viac než 8 000 MW inštalovaného výkonu. Vyrobil okolo 150 turbín pre prečerpávacie vodné elektrárne. Firma vyrobila tiež okolo 1200 veľkých žeriavov, rovnako vyrába metalurgické stroje na kovanie a lisovanie.

Základy továrne v Ľubľane boli položené tesne po druhej svetovej vojne, využitím nútenej práce politických väzňov z táborov. Továreň v roku 1947 slávnostne otváral (po roku prevádzky) Josip Broz Tito, po ktorom podnik zakladateľ Franc Leskošek-Luka pomenoval. Okolo továrne vyrástla aj obytná štvrť s vybavenosťou pre 6 500 ľudí, z ktorých 80 % pracovalo v Litostroji. Po rozpade Juhoslávie podnik smeroval do konkurzu a transformoval sa na súčasnú podobu.

Názov Litostroj je skratkou pôvodného názvu Livarna in tovarna strojev, v preklade zo slovinčiny "Zlievareň a továreň strojov". Továreň sídli v Ľubľane v štvrti Šiška na Litostrojskej ceste, ktorá je pomenovaná po firme.

Pod koncern Litostroj patria aj ďalšie továrne v Česku, Kanade a Turecku.

Referencie
----------

1. 1 2   *Litostroj Power D.o.o. (Slovenia)* [online]. emis.com, [cit. 2022-04-04]. Dostupné online.
2. 1 2 3  BANDUR, Simona. *Litostroj po 65 letih: ni dneva, ko ne bi srečali litostrojčana* [online]. old.delo.si, [cit. 2022-04-04]. Dostupné online. (po slovinsky)
3. ↑  Milko Mikola. *Crimes Committed by Totalitarian Regimes*. Brussels : Slovenian Presidency of the Council of the European Union, 2008. Dostupné online. Communist Concentration Camps and Labor Camps in Slovenia, s. 150.
4. ↑  ROT, Tom. Organizacijska kultura ob prestrukturiranju družbe. *Zbornik 6. študentske konference Fakultete za management Koper* (Faculty of Management, University of Koper), November 2009, s. 821. Dostupné online. (po slovinsky)

Externé odkazy
--------------

* Oficiálna stránka firmy
* Litostroj-pts
* Litostroj Power
Použitie *lorem ipsum* umožňuje zacieliť pozornosť na grafické prvky pri návrhu webstránky
**Lorem Ipsum** je pseudo-latinský text, ktorý sa používa pri testovaní rozloženia (teda rozvrhnutia) stránok, časopisov alebo letákov. Používa sa už od 16. storočia. Text pripomína obyčajnú latinčinu, v skutočnosti je to nezmyselná skomolenina. Jeho začiatok je ale z Cicerovej tvorby, kde sa objavuje veta *Neque porro quisquam est qui do**lorem ipsum** **quia dolor sit amet, consectetur, adipisci** v**elit***.

Na tento účel sa klasické texty nehodia, nakoľko čitateľa odťahuje od návrhu/rozloženia a núti ho začítať sa. Opakujúce texty taktiež nie sú vhodné, pretože ich rovnomerná štruktúra sa nepodobá na skutočný text.

Typický Lipsum:

*Lorem ipsum dolor sit amet, consectetuer adipiscing elit. Aenean et est a dui semper facilisis. Pellentesque placerat elit a nunc. Nullam tortor odio, rutrum quis, egestas ut, posuere sed, felis. Vestibulum placerat feugiat nisl. Suspendisse lacinia, odio non feugiat vestibulum, sem erat blandit metus, ac nonummy magna odio pharetra felis. Vivamus vehicula velit non metus faucibus auctor. Nam sed augue. Donec orci. Cras eget diam et dolor dapibus sollicitudin. In lacinia, tellus vitae laoreet ultrices, lectus ligula dictum dui, eget condimentum velit dui vitae ante. Nulla nonummy augue nec pede. Pellentesque ut nulla. Donec at libero. Pellentesque at nisl ac nisi fermentum viverra. Praesent odio. Phasellus tincidunt diam ut ipsum. Donec eget est.*

Iné projekty
------------

Commons
* Spolupracuj na Commons Commons ponúka multimediálne súbory na tému **Lorem ipsum**

Externé odkazy
--------------

* Lorem Ipsum generátor textu v mnohých jazykoch a znakovej sady
* Generátor textu
**William Edward Barclay** (\*14. jún 1857 Dublin, Írsko – † 30. január 1917, Liverpool, Anglicko) bol prvým trénerom Evertonu a zároveň prvým trénerom Liverpoolu, kde spolupracoval s riaditeľom klubu Johnom McKennom.

Jeho čas v Evertone bol krátky a trval len 22 zápasov. Keď väčšina Evertonu opustila Anfield, aby sa presťahovala do účelovo vybudovaného Goodison Parku, Barclay bol jedným z ľudí, ktorí zostali, aby vytvorili nový klub, z ktorého sa nakoniec stal Liverpool FC.

Zatiaľ čo v sezóne 1893–94 vyhral s klubom ligový titul v druhej divízii a postúpil do prvej divízie v nasledujúcej sezóne klub hneď zostúpil. Vo svojej poslednej sezóne ako tréner Liverpoolu Barclay opäť klub doviedol k ligovému titulu v druhej divízií a to v sezóne 1985/1986.

Barclay tiež slúžil dve obdobia ako predseda Liverpoolu a pracoval pre Futbalovú asociáciu .

Barclay bol jedinou osobou, ktorá viedla Liverpool aj Everton až do vymenovania Rafaela Beníteza za trénera Evertonu v roku 2021.

Referencie
----------

1. ↑   *William Edward Barclay* [online].. Dostupné online.
**Svätá božská liturgia nášho otca svätého Bazila Veľkého** (gr. Η Θεία Λειτουργία του Μεγάλου Βασιλείου) je liturgiou gréckokatolíckej a pravoslávnej cirkvi. Slávi sa 10 ráz do roka. Jej štruktúra je zhodná s liturgiou svätého Jána Zlatoústeho, od ktorej sa odlišuje najmä svojou anaforou, ktorá je výrazne obsiahlejšia a dlhšia.

Autorstvo a história
--------------------

Sv. Bazil Veľký počas slávenia svätej božskej liturgie. Freska z katedrálneho chrámu Svätej Múdrosti v Ochride.
Autorstvo anafory sa pripisuje svätému Bazilovi Veľkému (asi 330 - 379), arcibiskupovi kappadóckej Cézarey. Bazil pravdepodobne upravil a doplnil nejakú staršiu anaforu. Štrukturálne reformy liturgie sv. Bazila prebiehali paralelne s reformami liturgie sv. Jána Zlatoústeho. V prvom tisícročí bola Bazilova liturgia považovaná za základnú eucharistickú liturgiu byzantského obradu a bola slúžená častejšie ako Zlatoústeho liturgia.

Kedy sa slúži
-------------

Liturgia sv. Bazila Veľkého sa slávi 10 ráz do roka, konkrétne:

* v predvečer Narodenia Pána (alebo na sám sviatok)
* 1. januára - na sviatok sv. Bazila Veľkého
* v predvečer Bohozjavenia (alebo na sám sviatok)
* vo všetky nedele Veľkého štyridsaťdňového pôstu (spolu 5 nedieľ)
* na Veľký štvrtok
* na Veľkú sobotu

V predvečer Narodenia Pána a Bohozjavenia, na Veľký štvrtok a na Veľkú sobotu sa liturgia sv. Bazila spája s večierňou.

Pozri aj
--------

* Liturgia svätého Jána Zlatoústeho
* Liturgia vopredposvätených darov
* Anafora

Odkazy
------

* Liturgia sv. Bazila Veľkého - úplný text z liturgikona (v slovenčine)
* Porovnanie štruktúry liturgie byzantského a latinského obradu
* Výklad svätej božskej liturgie s fotografiami[nefunkčný odkaz]
* Miroslav Iľko: Liturgika
Pódium Live Aid vo Philadelphii
**Live Aid** bol benefičný koncert, ktorý sa konal 13. júla 1985 v Londýne v Spojenom kráľovstve a vo Philadelphii v Spojených štátoch. Podujatie zorganizoval Bob Geldof a Midge Ure s cieľom získať finančné prostriedky na pomoc postihnutým hladomorom v Etiópii. Koncert sa uskutočnil na londýnskom štadióne Wembley (približne 72 000 návštevníkov) a na philadephskom Štadióne Johna F. Kennedyho (89 484 návštevníkov). Podujatie inšpirovalo podobné koncerty, ktoré sa konali v rovnaký deň v Sovietskom zväze, Kanade, Japonsku, Juhoslávii, Rakúsku, Austrálii a v Západnom Nemecku.

Prenos koncertu sledovalo približne 1,5 miliardy divákov v 100 krajinách, toto satelitné a televízne vysielanie tak patrí k jedným z najväčších.

Interpreti
----------

V Londýne vystupovali umelci ako Status Quo, Sting, Phil Collins (vystupoval zároveň aj v USA), U2, Dire Straits, Queen, David Bowie, The Who, Elton John a iní.

Vo Philadelphii sa predstavili Black Sabbath, Run D.M.C, The Beach Boys, Carlos Santana, Madonna, Eric Clapton, Led Zeppelin, Duran Duran, Mick Jagger a iní.

Poznámky
--------

1. ↑  Štadión bol uzavretý v roku 2000 a v rokoch 2002 – 2003 zbúraný. Následne bol na jeho mieste postavený nový, rovnomenný štadión, otvorený v roku 2007.
2. ↑  Štadión bol zavretý v roku 1989 a zbúraný v roku 1992.

Referencie
----------

1. 1 2   *bobgeldof.info* [online]. Bob Geldof. Dostupné online. (po anglicky)